**HANKEDOKUMENDID**

**TEHNILINE KIRJELDUS**

1. **TERMINID**

Tehnilises kirjelduses on Hankijat nimetatud Tellijaks.

Isikut, kellega käesoleva riigihanke tulemusena sõlmitakse töövõtuleping, nimetatakse Töövõtjaks.

1. **HANKEOBJEKT**

Käesoleva hanke objektiks on Valga vallas Lüllemäe külas Kirikumõisa tee 15 kinnistul (katastritunnus 85501:001:0197) asuva Lüllemäe Kooli köögi- ja õpperuumide remonditööde teostamine.

Objekt/aadress. Lüllemäe Kool, Kirikumõisa tee 15 kinnistu (katastritunnus 85501:001:0197), Lüllemäe küla, Valga vald, Valga maakond.

1. **TÖÖDE ALUSDOKUMENDID**

Tööde alusdokumendid on (kõik kokku Lähtedokumentatsioon):

**3.1**. Käesolev tehniline kirjeldus.

**3.2.** Joonis köögiruumi ja trepikoja kota.

**3.3.** Joonis muusikaklassi ja tehnoloogiaklassi kohta.

**3.4.** Teostatavate tööde mahutabel.

**3.5.** Fotod.

Juhul kui hankedokumentatsiooni osade vahel on vastuolu(sid) või võimaldavad mitmesugust tõlgendust tuleb hanke käigus esitada Tellijale küsimused selgituste saamiseks. Kui Töövõtja ei esita vastuolude kohta küsimusi, on Tellijal õigus valida sobivam tõlgendus. Pärast pakkumuse esitamist ei rahulda Tellija ühtegi Töövõtja ettenägematutele asjaoludele, mitteinformeeritusele, teisiti tõlgendamisele või muule ettekäändele tuginevat pretensiooni või lisanõuet, s.h. rahalist nõuet.

Tööde teostamisel tuleb järgida kõiki kehtivaid õigusakte, standardeid, tehnilisi norme ja

kvaliteedinõudeid.

1. **TELLIJA EESMÄRK**

**Käesoleva hanke eesmärk on leida töövõtja, kellega sõlmida töövõtu leping, kes teostab koolisöökla köögiruumis vajaminevad ventilatsioonisüsteemi ehitustööd ning muusika- ja tehnoloogiaklassis ja lasteaia trepikojas remonttööd.**

Tööd peavad vastama kehtestatud nõuetele, olles ülalpidamises võimalikult vastupidavad ja kauakestvad ning mille ülalpidamisekulud oleksid võimalikult madalad. Sealhulgas:

**4.1.** teostatavad ehitustööd peavad vastama ehitusnormidele ja -nõuetele, õigusaktidele ja käesolevas tehnilises kirjelduses toodud nõuetele;

**4.2.** kasutatud materjalid, tooted, seadmed, tehnosüsteemid ja nende paigaldamise tehnoloogiad peavad vastama ruumide funktsionaalsusele, kehtestatud nõuetele ja olema sobilikud ning arvestama ruumide eripäradega;

**4.3.** kasutatud materjalid, tooted, seadmed, tehnosüsteemid ja nende paigaldamise tehnoloogia peavad tagama võimalikult pika kasutusea, vastupidavuse ning olema võimalikult kulumiskindlad; **4.4.** kõik väljaehitatud tehnosüsteemid peavad toimima hoone ja ruumi kasutamise seisukohast kõige ökonoomsemal viisil;

**4.5.** tööd peavad olema teostatud (ka materjalide transport) selliselt, et välistada tolmu sattumist varjatud kohtadesse, tehnosüsteemidesse, ventilatsiooni torustikku, kütteradiaatoritesse, valgustitesse jne;

**4.6**. tööd peavad vastama Heale Ehitustavale.

**4.7.** teostatud tööd peavad vastama kehtivatele tuleohutusnõuetele.

**4.8.** Hankija jätab endale õiguse vähendada tööde mahtu vastavalt esitatud pakkumustele ja hankija rahalistele võimalustele.

**5. TÖÖDE KIRJELDUS**

**Järgnev tööde kirjeldus on koostatud eesmärgiga teavitada Töövõtjat töö mahtude ja tingimuste osas, millele Tellija osutab erilist tähelepanu. Järgnev loetelu ei ole täielik. Töömahu määramisel tuleb lähtuda Lähtedokumentatsioonist ja selle lisadest kui tervikust.**

**5.1.** Üldosa

**5.1.1.** Hankedokumentides kavandatud tööd teostatakse täisvastutusega peatöövõtu meetodil. Vastutus kogu ehitusplatsil toimuva tegevuse ja ohutuse üle lasub Töövõtjal.

**5.1.2.** Pakkumuses tuleb arvestada kõikide vajalike tööde teostamisega, mis on vajalikud hankedokumentides ja selle lisades kirjeldatud eesmärgi täitmiseks kuni ehitusobjekti ja hankedokumentides kavandatud tööde täieliku valmimiseni ja üleandmiseni Tellijale. Kõik vajalikud tööd või tooted konstruktsioonide ja süsteemide eesmärgipäraseks tõrgeteta töötamiseks, mis ei ole kajastatud pakkumuses, kuid milleta ei ole võimalik tagada lõppeesmärki, loeb Tellija töövõtu koosseisu, mille eest täiendavalt maksma ei pea;

**5.1.3.** Kõik konstruktsioonid ja tehnosüsteemid tuleb ehitada nii, et oleks tagatud juurdepääs (nii igapäevase kui korralise) hoolduse teostamiseks tavapäraste vahenditega.

**5.2.** Töövõtu mahtu kuulub:

**5.2.1. Ettevalmistustööd:**

* olemasoleva hoone põhjaliku ülevaatuste ja vajalike mõõdistamiste teostamine;
* mööbli ja inventari kolimine ajutisse paika, eelnevalt kokkulepitud kohta maja siseselt;
* ehitustööde lõppedes mööbli ja inventari tagasi toomine samasse asukohta, töövalmidusse seadmine;
* vajadusel tööjooniste koostamine;
* lammutustööd, kus ruumi osades kõlbmatute seadmete, torustiku, uste ja muu kõlbmatu materjali utiliseerimine. Eemaldada kõik mittevajalikud tehnosüsteemid (elektrikaablid jms).

**5.2.2**. **Ehitustööd**:

Sööklahoone köögiruumi ventilatsioonisüsteemi ehitus:

Söökla köögiruumid asuvad Lüllemäe Kooli territooriumil kõrvalhoones esimesel korrusel. Hetkel olemasolev ventilatsioonisüsteem ei toimi ning vajab tänapäevast lahendust. Hangitavad ventilatsioonitööd peavad lahendama köögiruumi ventilatsiooni. Ruumi ventilatsioonisüsteem peab sobima vastavalt ruumide kasutusele ja olema tänapäevane ja nõuetele vastav süsteem. Ventilatsiooniagregaatide tehnilised näitajad peavad vastama kõigile kehtestatud normidele ja seadustele.

* köögiruumis olemasoleva mittetoimiva ventilatsioonisüsteemi väljavahetamine,
* paigaldada ja lahendada köögiruumi ventilatsioonisüsteemi toimimine. Olemasolev kubu jääb alles;
* kõik torude ja kaablite läbiviigud viia vastavusse kehtivate normidega. Arvestada ruumide kasutamise otstarvetega;
* ventilatsiooniagregaat varustada ühe komplekti tagavara filtriga;
* tuleb arvestada ventilatsioonitorustike paigaldamisel, et oleks tagatud tulekaitse tuletõkkesektsioonidest läbiviikude kohal, toimiks automaatne väljalülitus tulekahju korral ning tuletõkkeklappide sulgumine;
* ATS süsteem peab toimima koos ventilatsioonisüsteemiga vastavalt kehtivatele seadustele ja normidele;
* tugevvoolu elektrikaablid ventilatsiooniagregaadini ehitada koostöös käidukorraldajaga;
* kubu juures olemasoleva valgustuse väljavahetamine ning uue asukoha lahendus, vajaminevate kaablite paigaldamine.
* taastamis- ja viimistlustööd ja värvimistööd. Ventilatsioonitorude läbiviikude ümbrused viimistleda vähemalt 20 cm ulatuses avast laiemalt. Uus viimistluse värvitoon peab olema sarnane olemasoleva värvitooniga.

Muusikaklassi remont

1. Põranda ehitustööd

* olemasolevate põrandalaudade ja liistude eemaldamine kogu põrandalt ning käidelda vastavalt nõuetele;
* eemaldada ja käidelda vastavalt nõuetele mullakiht, kivistunud lubja-liiva segukiht, räbu, süsi, killustik, huumus vms (NB! neid ei tohi kasutada põrandaaluses tagasitäites);
* põranda täiteks lisada liivapinnas, mis on vajalik tasandada ja tihendada kihi tihenduspaksusele vastava kaaluga plaatvibraatoriga;
* kogu põranda ulatuses paigaldada soojustus (EPS 100 ja 100 mm);
* uue õlitatud/lakitud laudispõrandakatte ja liistude paigaldamine;
* taastamis- ja koristustööd.

Soojustamiseks ja põrandakatte paigaldamisel ning aluspõhja ettevalmistamisel tuleb järgida tootja poolseid juhiseid. Aluspõhi peab olema vastupidav ja tagama klassi põranda sihtotstarbelise kasutamise.

2. Maalritööd

* klassiruumi seintel teostada kohtparandused viimistleda ja värvida

Värvimise puhul peab kasutama värvi, mis sobib ruumi kasutusega, on kulumiskindel ning talub sagedast puhastamist aktiivsete pesuvahenditega.

Tehnoloogiaklassi remont

1. Põranda ehitustööd

* olemasolevate põrandalaudade ja liistude eemaldamine kogu põrandalt ning käidelda vastavalt nõuetele;
* eemaldada ja käidelda vastavalt nõuetele mullakiht, kivistunud lubja-liiva segukiht, räbu, süsi, killustik, huumus vms (NB! neid ei tohi kasutada põrandaaluses tagasitäites);
* põranda täiteks lisada liivapinnas, mis on vajalik tasandada ja tihendada kihi tihenduspaksusele vastava kaaluga plaatvibraatoriga;
* kogu põranda ulatuses paigaldada soojustus (EPS 100 ja 100mm) ja valada armeeritud betoonikiht;
* põranda katmine epovärviga ja uute liistude paigaldamine;
* taastamis- ja koristustööd.

Soojustamiseks ja põrandakatte paigaldamisel ning aluspõhja ettevalmistamisel tuleb järgida tootja poolseid juhiseid. Aluspõhi peab olema vastupidav ja tagama klassi põranda sihtotstarbelise kasutamise.

2. Maalritööd

* klassiruumi seintel ja aknapõskedel teostada vajaminevad pahteldustööd, viimistleda ja värvida;
* klassiruumi lagedel teha kohtparandused, viimistleda ja värvida.

3. Elektritööd

* vanade luminofoorlampide eemaldamine ja käitlemine vastavalt nõuetele;
* uute LED valgustite paigaldus 12 tk (150x1200);
* 4 lisapistiku tegemine arvutite jaoks;
* stopp-nupu paigaldamine, et oleks tagatud ohutus seadmete kasutamisel tekkinud probleemi korral;
* taastamis- ja viimistlustööd.

4. Uste vahetus

* kolme (3 tk) vana siseukse eemaldamine ja käitlemine vastavalt nõuetele;
* peale vanade uste eemaldamist korrigeerida ukseavad vastavalt uute uste mõõtudele.
* kolme (3 tk) uue siseukse komplekti paigaldamine: sileuksed, valget värvi mõõtudega 900x2100 mm;
* olemasoleval rauduksel paigaldada uus lukk;
* taastada ja viimistleda kogu ukseava.

5. Puruimemisesüsteem

* paigaldada puidupuru imemissüsteemile nõuetekohane ümbris, et tolmukotist eralduvate mikroosakeste lendumine takistada.

Lasteaia trepikoda

Lüllemäe Kooli kinnistul kõrvalhoones asub Lüllemäe lasteaed. Vajaminevad tööd on ettenähtud esimeses trepikojas.

* trepikoja seinte ja lagede maalritööd: kohtparanduse ja värvimine;
* trepiastmete ja vahemademe pindadel paranduste tegemine ning katmine epovärviga;
* trepikoja sissepääsu põrand valada tasaseks ning viimistleda epovärviga;
* lisakäsipuu paigaldamine kogu trepi ulatuses kahele poole laste kõrgusele;
* käsipuude paigaldamine alumisele lühikesele trepile;
* radiaatorite ümber paigaldada puidust lippidest kaitsevõre;
* radiaatorite kohale paigaldada kindariiulid, kuhu lapsed saaksid kindaid ja mütse kuivama riputada, vähemalt 20nele lapsele. Täpne toode kooskõlastada tellijaga;
* paigaldada jalanõude riiul 20nele lapsele esimesele vahekorrusele seina äärde. Täpne toode kooskõlastada tellijaga;
* paigaldada üleriiete riputuseks kahepoolsed nagid kõige alumise radiaator vastasseina. Nagid võiksid olla umbes 2 meetri pikkused 4 tükki. Täpne toode kooskõlastada tellijaga;
* uute valgustite paigaldamine. Hetkel on trepikojas väga hämar valgus ning lambipirnide vahetus on raskendatud, sest laelambid asuvad kõrgel laes, kuhu juurdepääs on võimalik ainult pika redeliga;
* vahetada välja teisel korrusel olev elektrikapp ajakohasema vastu.

Värvimise puhul peab kasutama värvi, mis sobib ruumi kasutusega, on kulumiskindel ning talub sagedast puhastamist aktiivsete pesuvahenditega.

**5.2.3. Lõppkoristus**

Ehitusjärgne süvakoristus tagamaks ehitustolmu täieliku kõrvaldamise ka varjatud kohtades nagu ventilatsioonitorud, kütteradiaatorid, ripplae pealsed jne.

**6. MUUD KAASNEVAD TÖÖD/TOIMINGUD JA KULUD**

**6.1.** Õigusaktidest tulenevad kohustused, sh:

**6.1.1**. Ehituse tehnilise dokumentatsiooni pidamine.

**6.1.2.** Vajalike lubade vormistamine, finantseerimine ning nende kooskõlastamine vajalikes ametkondades jms.

**6.2.** Ehitusplatsi (töömaa) korraldamine tööde läbiviimiseks:

Prahi ja jäätmete äravedu, sealhulgas tuleb arvestada ka sellise prahi äraveoga, mis on jäetud ehitusobjektile utiliseerimiseks.

**6.3.** Töömaal tolmu leviku tõkestamine toimub selle kokku kogumise teel: materjalid ja seadmed peavad tolmukaitset omama juba tarnimisel ja ladustamisel töömaale;

**6.4.** Töö puhul, mille vastavust saab tuvastada tehnilise meetodiga, tuleb seda ka rakendada.

**6.5.** Tehnosüsteemide (seadmete) käsitlemise instruktsioonid ja tehnosüsteemide hooldajate ja kasutajate väljaõpe:

* eestikeelsed kasutusjuhendid antakse Tellijale üle ühes eksemplaris paberkandjal ja ühes eksemplaris elektroonselt (doc, xls, vms);
* väljaõpe korraldatakse süsteemide kasutamise ja hoolduse eest vastutavale isikule.

**6.6.** Vajalike tagatiste (garantiikirjad) esitamine:

* nõutud garantiid on loetletud hankedokumentidele lisatud töövõtulepingus;
* seadmetel peab olema tagatud vähemalt 2 aasta pikkune garantiiaeg.

**7. NÕUDED HINNAPAKKUMISE VOMISTAMISELE JA MUUD TINGIMUSED**

**7.1.** Lepingu teostamise tähtaeg: kaheksa kuu jooksul peale lepingu allkirjastamist .

**7.2.** Hinnapakkumine vormistada asutusele Valga Vallavalitsus.

**7.3.** Hinnapakkumise maksumuse kalkuleerimisel peab pakkuja arvestama, et maksumus hõlmab kõiki hankelepingu nõuetekohaseks vajalikke töid, teenuseid, tegevusi ja toiminguid k.a neid, mida ei ole alusdokumentides kirjeldatud, kuid mis on lepingu eesmärki arvestades tavapäraselt vajalikud nõuetekohase tulemuse saavutamiseks.

**7.4.** Eduka hinnapakkumise valikul arvestab hankija ainult hinnakriteeriumit. Edukaks tunnistatakse madalaima hinnaga hinnapakkumine.

**7.5.** Lõpphind peab sisaldama hinda koos käibemaksuga.

**7.6.** Hankija võib pidada pakkujatega läbirääkimisi hinna vähendamise eesmärgil.

**7.7.** Hankijal on õigus kõik pakkumused tagasi lükata, kui need ületavad hankija rahalised võimalused.

**7.8.** Pakkumus on jõus 60 päeva alates pakkumuste esitamise tähtpäevast.

**7.9.** Hankija jätab endale õiguse tellida pakkumuses küsitud artikleid osaliselt.

**7.10.** Hinnapakkumiste esitamise tähtaeg on 30.11.2020. kl 12.00 e-posti aadressile hanked@valga.ee .

Küsimuste või täpsustuste korral võtke palun ühendust (kontaktisik) Urmas Möldre urmas.moldre@valga.ee , tel 5348 7880 .

**8. LISAD**

1) mahutabel;

2) muusika- ja tehnoloogiaklassi joonis;

3) köögi ja trepikoja joonis;

4) fotod.